თანამედროვე ხელოვნების ეროვნული გალერეა

თანამედროვე ხელოვნების ეროვნული გალერეა (Galleria Nazionale d'Arte Moderna e Contemporanea, ასევე ცნობილი როგორც La Galleria Nazionale) — ხელოვნების მუზეუმი რომში. იგი დაარსდა 1883 წელს, მაშინდელი მინისტრის გვიდო ბაჩელის ინიციატივით, და ეძღვნება მოდერნისტულ და თანამედროვე ხელოვნებას.

 ისტორია 
ამჟამინდელი შენობა, 113 ვია-დელე-ბელე-არტის (ჯულიას ვილის მახლობლად), დააპროექტა ჩეზარე ბაზანმა და აშენდა 1911-1915 წლებში. ფასადზე არის ერმენეგილდო ლუპის, ადოლფო ლაურენტისა და ჯოვანი პრინის ფრიზები,Luisa Cardilli Alloisi, Francesco Margotti, Antonio Simbolotti (1991). La Capitale a Roma: 1870–1945 (in Italian). მას თან ერთვის ოთხი ფიგურა, რომლებსაც ხელში ბრინჯაოს ყვავილწნულები უკავიათ (შექმნილია ადოლფო პანტარესისა და ალბინო კანდონის მიერ).Cinzia Dal Maso (7 September 2015). Lo scultore romano Adolfo Pantaresi (in Italian). Specchio Romano. Accessed August 2017.

მუზეუმი გაფართოვდა და გაორმაგდა ბაზანის მიერ, 1934 წელს. ლუიჯი კოზენცას ახალი შენობა გაიხსნა 1988 წელს, მაგრამ ათი წლის შემდეგ დაიხურა - უსაფრთხოების მიზნით. არქიტექტორების „Diener & Diener“-ისErweiterung der Galleria Nazionale d’Arte Moderna, Rom, 1999–2000 (in German). Diener & Diener. Accessed August 2017. მიერ 1999-დან 2000 წლამდე შედგენილი პროექტი 2003 წელს შეჩერდა. 2018 წელს სამუშაოები გაკეთდა კოზენცას შენობის უსაფრთხოდ გამოსაყენებლად.

 მუზეუმი 
მუზეუმში წარმოდგენილია მეცხრამეტე და მეოცე საუკუნეების 1100-მდე ნახატი და ქანდაკება. წარმოდგენილ იტალიელ მხატვრებს შორის არიან ჯაკომო ბალა, უმბერტო ბოჩიონი, ალბერტო ბური, ანტონიო კანოვა, ჯორჯო დე კირიკო, ლუჩიო ფონტანა, ამედეო მოდილიანი, ჯაკომო მანზუ, ვიტორიო მატეო კორკოსი,(it) Encyclopedia Treccani, Il quadro del C. intitolato Sogni (Roma, Galleria nazionale d'arte moderna) და ჯორჯო მორანდი.Darwin Porter, Danforth Prince (2007). Frommer's Italy 2008. Hoboken, N.J.: Wiley. ..

მუზეუმში ასევე ინახება უცხოელი მხატვრების ნამუშევრები, მათ შორის ბრაკი, კალდერი, სეზანი, დეგა, დიუშანი, ჯაკომეტი, კანდინსკი, მონდრიანი, მონე, ჯექსონ პოლოკი, როდენი და ვან გოგი.Gli artisti e le opere (in Italian). Galleria nazionale d'arte moderna e contemporanea. Accessed January 2016.

რესურსები ინტერნეტში
 ოფიციალური ვებსაიტი
სქოლიო

კატეგორია:რომის ღირსშესანიშნაობები
კატეგორია:იტალიის ღირსშესანიშნაობები
კატეგორია:იტალიის არქიტექტურული ძეგლები
კატეგორია:მუზეუმები ანბანის მიხედვით